Bétera celebra el 9 d'Octubre amb una processó cívica i focs artificials al Castell
03 de octubre de 2023

La processó cívica donarà inicio el diumenge 8 d'octubre a les 19:00h des de l'edifici de Casa Nebot i fins al Castell de Bétera.

La regidoria de Comerç ha posat en marxa una campanya en el comerç local per a fomentar la compra dels dolços típics de Sant Donís en els forns i pastisseries tradicionals.

L'Ajuntament de Bétera commemorarà el 9 d'octubre, Dia de la Comunitat Valenciana, amb la tradicional processó cívica que recorrerà els carrers de la localitat i finalitzarà al Castell amb focs artificials. “Com cada any tornem a eixir al carrer per a celebrar el dia de tots els valencians i valencianes en commemoració dels nostres senyals d'identitat que ens identifiquen com a poble i que ens ajuden a fer perdurar la nostra llengua, història, tradicions i costums”, ha afirmat l'Alcaldessa de Bétera, Elia Verdevío.

Aquest diumenge dia 8 a les 19:00h començarà a desfilar des de Casa Nebot tota la comitiva que formarà part de la processó cívica i que comptarà amb la presència de l'Alcaldessa de Bétera, acompanyada del primer Tinent d'Alcalde, Carlos Abad i del regidor de Festes, José Vicente Martí al costat de la resta de la Corporació Municipal així com de les Obreres i Majorals 2024, les Falleres Majors de Bétera 2024 i els màxims representants de les 5 comissions falleres del municipi. Una processó que, tal com ha subratllat el regidor de Festes “estarà ambientada amb música, danses, gegants i capgrossos gràcies a la participació del Grup de Danses Gran Via de l’Est, la Colla Xe que Burrà i la Xaranga Xe Quin Só”.

Aquesta comitiva recorrerà els carrers de Bétera fins a arribar als peus del Castell on la pirotècnia local, Rausell, prendrà la metxa d'uns focs artificials que il·luminaran el cel de Bétera. A les 23:45h l'orquestra Titàn amenitzarà la vetlada amb música en Fruits Bétera per a fer ballar a tots els veïns i veïnes.

Campanya de Sant Donís

Al seu torn, des de l'àrea de Comerç han llançat la campanya “Enamora’t del comerç local i regala la Mocaorà” fomentar el consum en el comerç local de Bétera dels dolços típics de Sant Donís.

Segons el regidor de Comerç, Adrián Cámara, “des de l'Ajuntament volem recordar a tots els nostres veïns i veïnes que a Bétera comptem amb forns i pastisseries tradicionals que elaboren de manera artesanal els dolços típics del 9 d'octubre”.

Una campanya de suport al comerç de tota la vida que s'impulsa mitjançant polítiques de promoció i difusió, amb campanyes específiques que pretenen donar visibilitat i potenciar el consum local a Bétera.

Seguint aqueixa línia de treball, s'ha convidat a tota la ciutadania a adquirir la Mocaorà en aquests establiments locals que, generació rere generació, elaboren aquestes fruites que no poden faltar en les llars beterans cada 9 d'octubre.

A més, des de l'Ajuntament han volgut ressaltar que tota la cartelleria amb la programació, que ja s'ha començat a repartir pel municipi, ha sigut dissenyada pels alumnes i les alumnes del Taller d’Ocupació de disseny de productes gràfics, els qui també han realitzat el cartell de la campanya de comerç per a plasmar la tradició de la Mocaorà i convidar a totes les enamorades i enamorats valencians a gaudir de les conegudes fruites de Sant Donís.